Letné olympijské hry 2008

XXIX. letné olympijské hry sa konali od 8. augusta 2008 do 24. augusta 2008 v hlavnom meste Číny – Pekingu. O konaní hier v Pekingu rozhodol Medzinárodný olympijský výbor 13. júla 2001. Hry boli otvorené otváracím ceremoniálom o 20:08 čínskeho štandardného času (00:08:08 UTC) na pekinskom národnom štadióne Kuo-ťia tchi-jü-čchang. Športovci súťažili v 28 športoch, 302 disciplínach (165 mužských disciplín, 127 ženských disciplín a 10 zmiešaných disciplín), čo je o jednu disciplínu viac ako v Aténach. Dizajn zadnej strany medailí je založený na pi diskoch, čínskych artefaktoch, z ktorých najstaršie pochádzajú z obdobia neolitu (hlavne kultúry Liang-ču). Oficiálne logo hier bolo pomenované ako "Tancujúci Peking", ide o štylizovaný písomný znak 京 (ťing). Hry majú rekordný počet maskotov, päť postáv nazvaných „Deti šťastia“(福娃; Fúwá). kapor Pej-pej (贝贝 Bèibèi) – modrá, prosperita, vznešenosť a čistota, vodné športy panda veľká Ťing-Ťing (晶晶 Jīngjīng) – čierná, radosť, česť a nádej, silové a úpolové športy olympijský oheň Chuan-chuan (欢欢 Huānhuān) – červená, vášeň, nespútanosť, loptové športy antilopa tibetská Jing-jing (迎迎 Yíngyíng) – žltá, zdravie, pohotovosť a ohybnosť, atletika lastovička domová Ni-ni (妮妮 Nīnī) – zelená, šťastie, nevinnosť a živosť, gymnastika Poradie národov Kalendár Nasledujúci kalendár zobrazuje plán športových disciplín na OH 2008 v Pekingu. Modré podfarbenie pri športe v daný deň znamená, že v disciplíne sa súťaží, ale neuskutoční sa žiadna finálová disciplína. Žlté podfarbenie značí finálové zápolenie v daný deň. Číslo udáva počet finálových disciplín. Slovenská olympijská výprava Za účasti vrcholných predstaviteľov Slovenského olympijského výboru, športových zväzov a federácií zložili 24. júla 2008 gymnastka Ivana Kováčová a jachtár Patrik Pollák v mene všetkých nominovaných 57 slovenských športovcov do rúk prezidenta Slovenskej republiky Ivana Gašparoviča slávnostný sľub pred odchodom na Hry XXIX. olympiády. Zlato Michal Martikán — vodný slalom, C 1 Pavol Hochschorner a Peter Hochschorner — vodný slalom, C 2 Elena Kaliská — vodný slalom, K 1 Striebro Zuzana Štefečeková — športová streľba, trap Richard Riszdorfer, Michal Riszdorfer, Erik Vlček a Juraj Tarr — rýchlostná kanoistika, K 4 1 000 m David Musuľbes — zápasenie voľným štýlom, do 120 kg Bronz Kritika Mnoho politikov (napríklad Václav Klaus), mimovládnych organizácií, ochrancov ľudských práv a iných združení kritizovalo pridelenie organizovania olympijských hier Číne kvôli systematickému porušovaniu ľudských práv komunistickým režimom, likvidovaniu pôvodnej kultúry v Tibete, ničeniu životného prostredia a vyzývalo na bojkot olympiády. Oficiálna komunistická moc všetky tieto kritiky odmietala. Škandály Olympijské hry boli poznačené viacerými škandálmi. Za všetky treba spomenúť tieto: Spev dievčatka na otváracom ceremoniále. Dievčatko, ktoré na otváracom ceremoniále "spievalo", iba otváralo ústa. Skutočná speváčka, ktorá pieseň naspievala, nebola "dosť pekná a reprezentatívna", preto bola nahradená "krajšou". Vek čínskych gymnastiek Čína bola priam posadnutá zbieraním medailí. Neváhala kvôli tomu sfalšovať vek svojich gymnastiek. Podľa amerických (a iných) predstaviteľov gymnastiky za Čínu získali zlato gymnastky, ktoré mali iba 12 rokov a podľa pravidiel nesmeli v takomto veku štartovať v seniorských súťažiach. Porušené autorské práva Petra Breinera Na OH sa pri odovzdávaní medailí hrali štátne hymny, ktoré pre OH v Aténach skomponoval a zaranžoval Peter Breiner. Boli použité bez súhlasu autora, čím boli porušené jeho autorské práva. Breiner zvažuje ďalšie právne kroky voči organizátorom. Referencie Pozri aj Slovensko na Letných olympijských hrách 2008 Letné paralympijské hry 2008 Externé odkazy Oficiálna stránka OH Peking 2008 - www.en.beijing2008.cn Archivované 2006-12-12 na Wayback Machine LOH 2008 na oficiálnej stránke MOV (po anglicky)